X-bow-skip vest for Fedje.Foto: Frode H. Korneliussen

Konvensjonell baug versus X-BOW
**X-BOW** er ein serie design på bakoverlente baugtypar utvikla av Ulstein Design & Solutions AS, eit selskap i Ulstein Group, der baugen er vendt innover, mot akter, slik at eit skip med X-BOW vil vere lengst ved vasslinja. I prinsippet vil ein slik baug ha større oppdrift framme enn konvensjonelle skrog.

Eit konstruksjonsskip med X-BOW under bygging i dokkhallen på Ulstein Verft.
Bourbon Orca - det første skipet med X-BOW
Skroget handterer møtande sjø slik at den ekstra oppdrifta denne forma gir vil gjere at baugen flyt over møtande bølgjer, som dei konvensjonelle skroga må bryte i gjennom. Dette gir mindre akselerasjon i baugen og dermed ei meir komfortabel reise for mannskapet. I tillegg gjev mindre motstand eit redusert drivstoff-forbruk.

Baugen vart lansert i 2005 samtidig som det vart offentleggjort skipsbyggingskontrakt på første skip med X-BOW. Baugen blei anerkjent som «Årets Ingeniørbragd» i 2005, og vart kåra til «Årets Skip» av både Skipsrevyen og Offshore Support Journal.

X-BOW blei første gong tatt i bruk på eit skip i mai 2006, ved bygginga av AHTS-skipet (Ulstein AX104) med namn MS «Bourbon Orca», som i dag opererer i det karibiske havet.

Ved årsskiftet 2015 var det bestilt 100 skipsdesign med X-BOW. Designet er selt til mange ulike reiarlag for bygging ved fleire ulike verft. Designa av X-BOW-fartøy omfattar i hovudsak offshore/oljesektoren (konstruksjon, seismikk, PSV, ankerhandtering), men det er også designa X-BOW-fartøy innan områda tungløft/drill (heavy offshore) og ei rekke ekspedisjonscruiseskip. Fleire av X-BOW-skipa har blitt nominerte eller blitt utnemnde til Ship of the Year.

Designa av X-BOW-fartøy omfattar i hovudsak offshore/oljesektoren (konstruksjon, seismikk, PSV, ankerhandtering), men det er også designa x-bow-fartøy innan områda tungløft/drill (heavy offshore). Fleire av X-BOW-skipa har blitt nominerte eller blitt utnemnde til Ship of the Year. To andre vinnarar er subseaskipa 'Island Constructor'  og Seven Viking. 

Ei vidareføring av X-Bow-designet er X-STERN, som er ei liknande løysing for akterenden, og som gjer at skipa kan ligge med enden mot vêret og halde posisjon. X-STERN er tildelt utmerkinga Next Generation Ship Award 2015 

Det første skipet med X-STERN er offshore-vindservicefartøyet «Windea La Cour», som tilhøyrer BS Offshore og som opererer for Siemens på Gemini-vindfeltet utanfor Nederland. Ei anna vidareføring er TWIN X-STERN, der den første skipsbyggingskontrakten ved Ulstein Verft blei signert med Olympic i 2022.

Kjelder
-------

1. ↑  «X Bow Hull Design vs Conventional Hull Design», *Marine Insight*
2. ↑  «Trosser uvær og bedrer miljøet», *Aftenposten*
3. ↑  «Skipsdesign ble årets ingeniørbragd 2005», *Teknisk Ukeblad*
4. ↑    Offshore.no
5. ↑   Arkivert 2016-01-28 ved Wayback Machine. Skipsrevyen
6. ↑    Teknisk Ukeblad
7. ↑
8. ↑  «Two sterns provide fuel savings and maximum manoeuvrability», *www.theexplorer.no* (på engelsk), henta 16. august 2022
9. ↑  Skipsrevyen, Redaksjon (13. juli 2022), «Olympic kontraherer inntil fire havvindfartøy ved Ulstein Verft», *www.skipsrevyen.no* (på norsk bokmål), henta 16. august 2022

Bakgrunnsstoff
--------------

* Ulstein Group